Baksa kemény falat emelt: a Beton 10-4-re győzte le a Zvezdát | Sport | Szeged - delmagyar.hu
Sport > Baksa kemény falat emelt: a Beton 10-4-re győzte le a Zvezdát
Simán verte szerb ellenfelét a Szeged Beton csapata a férfi vízilabda BL-selejtezőjében: Vincze Balázs együttese 10-4-re győzött a szerb Crvena Zvezda ellen. Holnap a Sturm 2002 Ruza lesz a szegediek ellenfele délután 17 órától.
Férfi vízilabda BL-selejtező, D csoport, 1.nap
Vincze Balázs: Koncentráltan és fegyelmezetten játszottunk az első három negyedben, ez el is döntötte a mérkőzést. A Strum holnap ennél nehezebb ellenfél lesz, de a mai meccsen belefért, hogy felengedtünk az utolsó játékrészben.
Kőkemény védekezéssel és a számtalan Baksa-bravúrral szemben a szerb Crvena Zvezda tehetetlen volt, így nagyobb erőfeszítés nélkül nyertek a szegediek.
8. perc: Bálint lövi telibe a blokkot, majd Kunac is próbálkozik. A végén Hegedűs úszik fel, de kétszer lövi a blokkba a labdát. A végén marad a 10-4.
7. perc: Milijanovics is beköszön azért, picit minta elaludtunk volna. Időt kér Vincze Balázs. Így is kimarad a fór. 10-4.
6. perc: Molnár próbálkozik meg egy távolival, de elakad Pijetlovicsban. Strahinja Rasovics viszont már a második gólját szerzi, 10-3-ra szépít a Zvezda. 10-3.
5. perc: A nagy lövésig eljut a Zvezda, de Baksa mindent véd. Még mindig a vendégek támadnak, de Somogyi szerez labdát.
4. perc: Megint fór, és megint a kékeknél. Időt kér Dejan Savics.
3. perc: Újabb fórt hagynak ki a vendégek, majd három szegedi rohanja le a két fős szerb védelmet. Kiss lövi ki a hosszút. 10-2.
1. perc: Hegedűs lemarad Rasovicshoz képest, a vendégek jöhetnek. Strahinja Rasovics távolról, ebben minden dühe benne volt. 9-2.
3. negyed (4-1)
8. perc: Juhász volt túlbuzgó, messziről próbál ejteni, de leszedi a vendég hálóőr. Megvan a Zvezda első gólja, Randjelovics talál be fórból. A szerb B-közép nagyon boldog csapata első találatának. 9-1.
7. perc: Aksentijevics és Avramovics se talál be előnyből, Töröknek viszont nem is kell fór, gyorsan megszerzi a második találatát is. 9-0.
6. perc: Filipovics próbálja eltüntetni Törököt a víz alatt, félig sikerül is neki, így a szegedi lövését könnyedén fogja a szerb kapus.
5. perc: Molnár Tamás harmadik góljánál jár, végre előnyből is betalálunk. 7-0. Baksának azóta se tudnak gólt lőni. Török is felavatja Pijetlovicsot, most büntetőből. 8-0.
4. perc: Hegedűs szerez labdát, szépen végig is viszi, hatalmas gólt lő a magyar bajnok. 6-0.
2. perc: Kayest küldik ki a játékvezetők, időt kér a Zvezda. Avramovics lövése Somogyi blokkján akad meg, onnan meg csak a kapufára pattan a labda. Juhász ellen kontra.
1. perc: Juhász Zsolt hozza el a labdát, mi jöhetünk. Turzai adja be Kayesnek, de szerelik a fiatal centert. Avramovics lövését tolja ki Baksa, marad a vendégeknél a játékszer.
8. perc: Kljajevics egyedül a szélen, hatalmas labdát kap középről, de neki elég volt, ha Baksára nézett, szépen előtte a kapu felett. Újabb vendég ejtés, Baksa leszedi. Turzai félpályáról, de ezt védi Pijetlovics. A félidőben öt gól a szegediek előnye.
7. perc: Aksentijevics egy ejtéssel próbálkozik, de Baksának ma minden gyerekjáték. Molnár kezéről sodorják le a labdát, pedig parádés centergól lehetett volna.
6. perc: Kunac is jól védekezik, megint a miénk a labda. Török viszont a blokkba vágja a labdát.
5. perc: Varga Péter "fekteti el" az egykori világbajnok kapust, ezzel már 5-0.
4. perc: Török beadása után Molnár két emberrel a nyakában pörget a vendég kapuba. Második gólját szerzi az olimpiai bajnok. 4-0.
3. perc: Kayes hatalmas gólt lő, végre igazán hangos a szegedi közönség is. Ezzel már 3-0.
2. perc: Baksa hihetetlen, Rasovics tehetetlen. Turzai lövi el a kapu felett a labdát, jöhet a Zvazda. Nem jutnak messzire, mert kontrát fúj a román játékvezető.
1. perc: Török könnyedén hozza el a labdát, az első támadás a miénk. Fórban a Beton, de Younger a blokkba vágja a labdát.
8. perc: Újabb lövés nélküli szegedi támadás, az utolsó másodpercekben a szerbek jöhetnek. Kayes és Hegedűs szerel, a negyed végén a Rasovics lövi rá félpályáról, Baksa szedi le.
7. perc: A frissen beállt Kayes is remekül védekezik, megint miénk a labda. Turzai lövi szét a kapufát. A vendég B-közép még mindig nem rekedt be, mintha egy végtelenített zenét hallgatnánk, úgy szól a nóta.
6. perc: Molnár ejti el a labdát, indul is a Zvezda, Rasovics viszi rá Baksára, de elakad benne a lövés. Jogos a taps, a válogatott kapus megint remekel. Ahogy Molnár is megtalálta a lövőkezét, kettővel ellép a Beton. 2-0.
5. perc: Újabb szegedi kapus bravúr, zúg is már a 'Hajrá Szeged!' Megint kimarad a szegedi támadás, Juhász ötöse óta nem találtunk be. Hegedűs és Bálint szerel, megint jöhetünk.
4. perc: Baksa újabb bravúrral megy a zvazdai lövők idegeire, ma áttörhetetlen lesz a szegedi védelem. Sajnos eddig az ellenfélé is annak tűnik. Rasovics lövi telibe Baksát, de marad nálunk a labda.
3. perc: Kunac védekezik jól, megint labdát szerzünk. Lövés előtt kontrát fújnak nálunk.
2. perc: A szegediek is előnyben, ám gyorsan büntetőhöz jutnak, Juhász biztos kézzel vágja be. 1-0. Újra előnyben a szerb alakulat, de a gól megint elmarad. Baksa volt résen.
1. perc: Juhász kicsit szerencsétlenül ért a labdához, így a vendégekhez kerül a labda. Előnyben támadhat a Zvezda, de Hegedűs leszedi az átadást. Mi jöhetünk.
16.55: Szépen megteltek a lelátók, a hangulat is alakul már, amiről a jó zenék is gondoskodnak. A bemutatáson már túl vannak a csapatok, még belövik a két kapu(s)t és már indulhat is a mérkőzés. A vendég B-közép már nagy paravánokkal be is vette magát az óra alá, a zenét túlkiabálva már bíztatják a kéksapkásokat.
16.40: Nem is kívánhatnánk ennél szebb időt egy vízilabda mérkőzéshez. verőfényes napsütésben melegítenek már a csapatok. A szegedi BL-selejtező első mérkőzésén A Rijeka könnyedén nyert az orosz Sturm ellen. Reményeink szerint a Betonnak se lesz nehezebb dolga a szerb Zvezda ellen.
Péntek, 15.30: Sturm Csehov (orosz)-Primorje Rijeka (horvát). 17: Szeged Beton–Crvena Zvezda. Szombat, 15.30: Primorje Rijeka–Crvena Zvezda, 17: Szeged Beton–Sturm Csehov. Vasárnap, 10: Sturm Csehov–Crvena Zvedza, 11.30: Szeged Beton–Primorje Rijeka.
BL-csapatok edzettek a sportuszodában. Fotó: Frank Yvette (galéria)
Evezős ob: Tariék címvédése
Ma a Maty-éri olimpiai vízicentrumban megkezdődött a 112. evezős országos bajnokság, amelyen ezúttal… Tovább olvasom